METSÄPIRTTIJÄRJESTÖT-TOIMIKUNTA		01.03.2003

TOIMINTASUUNNITELMA	LUONNOS 

Tausta

	Metsäpirttijärjestöt-toimikunnan (lyhennettynä Metsäpirttijärjestöt) tavoitteena on koordinoida ja kehittää metsäpirttiläisten järjestöjen ja sukuseurojen toimintaa. Metsäpirttijärjestöt toimii Metsäpirtti Seura ry:n toimikuntana.

	Toimikunnan viralliset jäsenet valitaan kunkin järjestön/yhteisön esityksen pohjalta Metsäpirtti Seura ry:n syyskokouksen päättämässä laajuudessa. 

	Kukin järjestö voi esittää enintään kaksi virallista edustajaa Metsäpirttijärjestöön ja parhaaksi katsomansa määrän epävirallisia edustajia. Virallisille edustajille voidaan nimetä myös varahenkilöt.

	Virallisilla edustajilla tai heidän varajäsenillään on kokouksissa äänivalta.

	Toimikunta valitsee tarvitsemansa toimihenkilöt (puheenjohtaja,  sihteeri …).

	Toimikunnan taloudenhoitoa varten pidetään Metsäpirtti Seuran kirjanpidossa erillistä kustannuspaikkaa. 

	Toimikunta nimeää yhteisiä hankkeita suunnittelemaan ja toteuttamaan tarvittavat työryhmät.

Vuosi 2003

	Metsäpirttijärjestöt järjestää Metsäpirtti juhlan yhdessä erikseen nimettävän metsäpirttiläisen järjestön kanssa perinteisen tapaan heinäkuun ensimmäisenä viikonloppuna. Tänä vuonna juhla pidetään Suomessa. Juhla on samalla Metsäpirtin 100-vuotisjuhla. Metsäpirttijärjestöt vastaavat juhlan koordinoinnista. 

	Metsäpirttijärjestöt järjestää kotiseutumatkan Metsäpirttiin.

	Metsäpirttijärjestöjen toiminnasta tiedotetaan Suvannon Seutu-lehdessä, Karjala-lehdessä ja Metsäpirtti Seuran ylläpitämillä internet-sivuilla (www.metsapirtti.net).

	Metsäpirttijärjestöt valmistelee esityksen, miten metsäpirttiläistä perinnettä ja kulttuuria voitaisiin kerätä, tallentaa ja arkistoida tuleville sukupolville ja nykyajan tarpeisiin sekä Suomessa että entisessä Metsäpirtissä.

	Metsäpirttijärjestöt selvittää mahdollisuuksia laajentaa Metsäpirtin alueella kulttuurihistoriallisesti merkittävien kohteiden suojelua ja hyödyntämistä. Tällainen kohde on esim. Taipaleen-Terenttilän taistelupaikkojen yhteyteen perustettava ulkoilureitti historiallisine esitteineen..